*На вниманието на*:

**Партиите, Коалициите от партии, Инициативните комитети, Рекламни Агенции и Медия Агенции**

**УСЛОВИЯ**

**на Нова Броудкастинг Груп АД за провеждане на предизборна кампания**

**за избори за Народно събрание на Република България на 26 март 2017 г.**

*УВАЖАЕМИ ГОСПОЖИ И ГОСПОДА*,

**Нова Броудкастинг Груп АД**, ЕИК 832093629 предлага на всички регистрирани в Централната избирателна комисия партии, коалиции от партии и инициативни комитети телевизионно време в програмите си Нова телевизия, Диема, Кино Нова, Диема Фемили и Нова Спорт за провеждане на предизборна кампания за изборите за Народно събрание на Републиката, насрочени за 26 март 2017 г. под формата на:

* Клипове;
* Платени репортажи;

По отношение на **Клиповете** ще се прилага тарифата на **Нова Броудкастинг Груп АД**, валидна за периода на излъчване на съответните кампании. Всички цени в Тарифата са за излъчване на 30 секунден видео материал. Отстъпката, която **Нова Броудкастинг Груп АД** предоставя за реализиране на предизборните кампании под формата на **Клипове** е в размер на **25%** от тарифата на съответната телевизионна програма, като след прилагане на посочената отстъпка цената не надвишава средната пазарна цена на **Нова Броудкастинг Груп АД** за последните шест месеца за излъчване на съответните кампании. Тази ексклузивна отстъпка анулира всички останали отстъпки по приложимите тарифи на **Нова Броудкастинг Груп АД**.

При определяне на цената за всеки **Клип** се взема предвид дължината му чрез използването на коефициент, както следва:

|  |  |
| --- | --- |
| **Дължина** | **Коефициент** |
| ≤ 12 сек. | 0.60 |
| 13-17 сек. | 0.80 |
| 18-22 сек. | 0.85 |
| 23-27 сек. | 0.95 |
| 28-32 сек. | 1.00 |
| > 32 сек. | Линеарно |

По отношение на **Платените репортажи** ще се прилага тарифата на **Нова Броудкастинг Груп АД** валидна за периода на излъчване на съответните кампании. Всички цени в тарифата са за излъчване на 30 секунден видео материал. Отстъпката, която **Нова Броудкастинг Груп АД** предоставя за излъчване на **Платен репортаж** е в размер на **25%** от тарифата на съответната телевизионна програма, като след прилагане на посочената отстъпка, цената не надвишава средната пазарна цена за последните шест месеца за излъчване на съответните кампании. Тази ексклузивна отстъпка анулира всички останали отстъпки по приложимите тарифи на **Нова Броудкастинг Груп АД**. Минималната продължителност на **Платения репортаж** е 1 (една) минута, а максималната до 2 (две) минути. **Платеният репортаж** се отбелязва с надпис „*платен репортаж*”.

При определяне на цената за всеки **Платен репортаж** се взема предвид дължината му чрез прилагане на коефициент, както следва:

|  |  |
| --- | --- |
| **Дължина** | **Коефициент** |
| **60 сек.** | **2.00** |
| **120 сек.** | **4.00** |

За заснемане и монтаж на **Платен репортаж** в рамките на София град се заплащат допълнителни технически разходи в размер на 950 (деветстотин и петдесет) лева без ДДС. За заснемане и монтаж на Платен репортажа извън София град се заплащат допълнителни технически разходи в размер на 1200 (хиляда и двеста) лева без ДДС. Тези разходи не подлежат на отстъпки.

Необходимото технологично време за реализация и излъчване на **Платен репортаж** е минимум 2 часа за София и минимум 5 часа за страната.

В нито една от телевизионните програми **Нова Броудкастинг Груп АД** не гарантира рейтинг за предизборните кампании и не се излъчват компенсации.

**Нова Броудкастинг Груп АД** предлага популяризация и агитация към гласуване при спазване на изискванията на Изборния кодекс (ИК). **Нова Броудкастинг Груп АД** провежда предизборната кампания и в своите интернет страници чрез дъщерното си дружество **„НЕТ ИНФО” АД,** ЕИК 202632567 съгласно обявени от последното тарифи. Допълнителна информация е достъпна на интернет страницата на **„НЕТ ИНФО” АД** [www.netinfocompany.bg](http://www.netinfocompany.bg).

**Предизборната кампания се открива на 24 февруари 2017 г. (30 дни преди изборния ден) и приключва в 24.00 ч. на 24 март 2017 г.**

Крайните срокове за предоставяне на медия-план, носители с клипове и други необходими материали са както следва:

* *Медия план* – 2 пълни работни дни преди първото излъчване;
* *Носители на агитационни материали* - 2 пълни работни дни преди първото излъчване;
* *Възлагателно писмо* - 2 пълни работни дни преди първото излъчване;
* *Подписан договор* - 2 пълни работни дни преди първото излъчване;
* *100% авансово плащане* - 2 пълни работни дни преди първото излъчване.

Провеждане на предизборна кампания стартира след задължително предоставяне на следните документи:

* **Документ за извършено 100% авансово плащане** или утвърждаване от страна на ЦИК при предоставяне средства за медийни пакети;
* Сключен **Договор** между „Нет Инфо” АД и съответната партия, коалиция от партии или инициативен комитет или представляващата я/го агенция;
* **Удостоверение от ЦИК** за регистрация на съответната партия, коалиция от партии или инициативен комитет;
* **Възлагателно** писмо, когато договорът се сключва с агенция, представляваща съответната партия, коалиция от партии или инициативен комитет;
* Нотариално заверено пълномощно, удостоверяващо представителната власт на лицето, подписало възлагателното писмо.

**\* Нова Броудкастинг Груп АД** си запазва правото да размества заявени излъчвания поради запълненото телевизионно време и/или ако програмната схема го налага.

**\*\* Нова Броудкастинг Груп АД** обявява на интернет страницата [www.novatv.bg](http://www.novatv.bg) информация за договорите, сключени с всички регистрирани за участие в изборите партии, коалиции от партии и инициативни комитети, съгласно изискванията на чл. 180, ал. 2 от ИК.

Основни законови изисквания относно предизборна кампания:

* Всеки материал трябва да съдържа недвусмислено и разбираемо послание, че **купуването и продаването на гласове е престъпление**;
* Във всеки материал трябва да бъде отбелязано от чие име се издава, т.е **във видеоматериала следва да се посочва името на Възложителя** (конкретната партия, коалиция от партии или инициативен комитет);
* Закупуването на телевизионно време става при еднакви условия и цени (тарифа) спрямо всички регистрирани за участие в изборите партии, коалиции от партии и инициативни комитети;
* В материали не може да се използват химна, герба и знамето на Република България или на чужда държава, както и религиозни знаци или изображения;
* Материалите не може да съдържат дискриминация, основана на расов, етнически или друг признак;
* Всеки материал трябва да бъде в съответствие със законите на Република България;
* Предизборната кампания се води на български език;
* Забранява се използването на материали, които застрашават живота и здравето на гражданите, частната, общинската и държавната собственост, както и на материали, които накърняват добрите нрави, честта и доброто име на кандидатите.

По отношение на излъчването на агитационните материали ще се прилагат Общите условия за реализиране на търговски съобщения (реклама, спонсорство и други рекламни форми) **от „НОВА БРОУДКАСТИНГ ГРУП” АД** (достъпни на <http://novatv.bg/advertising>), доколкото те не противоречат на настоящите Условия и императивните разпоредби на българското законодателство.

Търговски Отдел

**Нова Броудкастинг Груп АД**

Дата: 13.02.2017 г.

гр. София